Suchinthana/ta-wikipedia huggingface dataset:
அக்கார் ஆளுநரகம்

அக்கார் கவர்னரேட் (Akkar Governorate    ) என்பது லெபனானின் வடக்கே உள்ள ஒரு ஆளுநரகமாகும் . இது ஒற்றை மாவட்டமான அக்காரைக் கொண்டுள்ளது. இதையொட்டி 121 நகராட்சிகள் பிரிக்கப்பட்டிருக்கிறது.  இதன் தலைநகரம் ஹல்பாவில் உள்ளது.  இது 788 சதுர கி.மீ பரப்பளவைக் கொண்டுள்ளது. இதன் எல்லைகளாக மேற்கில் மத்தியதரைக் கடல், தெற்கே வடக்கு ஆளுநரகம், தென்கிழக்கில் பால்பெக்-ஹெர்மல் ஆளுநரகம், வடக்கிலும், வடகிழக்கிலும்  சிரிய ஆளுநரகங்களான டார்ட்டஸ் மற்றும் ஹோம்ஸின் ஆகியவை உள்ளன. ஆளுநரகத்தின் மேற்கு கடலோர சமவெளியானது பெக்கா பள்ளத்தாக்குக்குப் அடுத்து லெபனானின் இரண்டாவது பெரிய விவசாயப் பகுதியாகும். ஆளுநரகத்தின் கிழக்கில் காடுகள் நிறைந்த மலைகள் உள்ளன. அவற்றை பாதுகாக்க தேசிய பூங்காவாக கருதப்படுகின்றன.

சிரிய உள்நாட்டுப் போரின் பதிவுசெய்யப்பட்ட 106,935 அகதிகள் மற்றும் 19,404 பாலஸ்தீனிய அகதிகள் உட்பட 2015 ஆம் ஆண்டில் ஆளுநரகத்தின் மொத்த மக்கள் தொகை 389,899 என அகதிகளுக்கான ஐக்கிய நாடுகளின் ஆணையம் மதிப்பிட்டுள்ளது.  மக்கள்தொகையில் பெரும்பாலும் சுன்னி முஸ்லீம்களில் 70-75% பேரும், சிறுபான்மை கிறிஸ்தவ மற்றும் அலவைட் சமூகங்கள் மற்றும் மிகக் குறைந்த ஷியாக்களுடன் உள்ளனர்.  அக்கார் லெபனானின் குறைந்த அளவு நகரமயமாக்கப்பட்ட ஆளுநரகமாகும். இதன் மக்களில் 80% மக்கள் கிராமப்புறங்களில் வாழ்கின்றனர்.

2003 சூலை 16 இல் சட்டம் 522  இயற்றப்பட்டதன் மூலம் அக்கார் கவர்னரேட் உருவாக்கப்பட்டது. இதற்காக  வடக்கு ஆளுநரகத்திலிருந்து அக்கார் மாவட்டம் பிரிக்கப்பட்டது. ஆளுநரகத்தின் முதல் மற்றும் தற்போதைய ஆளுநரான இமாத் லபாகி  நியமனம் செய்யப்பட்டதன் மூலம் புதிய ஆளுநரகத்தின் செயல்பாடானது 2014 இல் தொடங்கியது, என்றாலும் இச் செயல்பாடானது  வரைகூட முழுமையடையாது உள்ளது.  வரலாற்று ரீதியாக ஓரங்கட்டப்பட்டு மத்திய அரசாங்கத்தால் புறக்கணிக்கப்பட்ட அக்கார் பிராந்தியமானது லெபனானின் ஏழ்மையான பகுதியாகவும்,  நாட்டின் கல்வியறிவின்மை விகிதம் மிகுந்த பகுதியாகவும் உள்ளது. மேலும் அடிப்படை உள்கட்டமைப்பு குறைபாட்டால் அவதிப்படுகிறது. சிரிய அகதிகளின் அண்மைய வருகை இந்த பிரச்சினைகளை மேலும் அதிகப்படுத்தியுள்ளது. ஆளுநரகத்தின் வேலையின்மை விகிதம் 2015 இல் கிட்டத்தட்ட 60% ஐ எட்டியுள்ளது.

குறிப்புகள் 

Coordinates on Wikidata
லெபனானின் ஆளுநரகங்கள்
பஉலபக்கு-கர்மல் ஆளுநரகம்

பால்பெக் ஹெர்மல் கவர்னரேட் (Baalbek-Hermel Governorate,    ) என்பது லெபனானின் ஒரு ஆளுநரகம் ஆகும். இது பால்பெக் மற்றும் ஹெர்மெல் மாவட்டங்களை உள்ளடக்கியது. இதன் தலைநகரம் பால்பெக் ஆகும். இந்த ஆளுநரகம் மொத்தம் 74 நகராட்சிகளாக பிரிக்கப்பட்டுள்ளன. ஆளுநரகத்தின் பரப்பளவானது 3,009 சதுர கி.மீ (1,162 சதுர மைல்) ஆகும். ஆளுநரகத்தின் எல்லைகளாக வடமேற்கில் அக்கார் ஆளுநரகம், மேற்கில் வடக்கு ஆளுநரகம், தென்மேற்கில் லெபனான் மவுண்ட் ஆளுநரகம், தெற்கே பெக்கா ஆளுநரகம், வடகிழக்கு மற்றும் தென்கிழக்கில்  சிரிய ஆளுநர்கங்களான ஹோம்ஸ் மற்றும் ரிஃப் டிமாஷ்க் ஆகியவை  உள்ளன. லெபனானின் மிக முக்கியமான விவசாயப் பகுதியான பெக்கா பள்ளத்தாக்கின் வடக்கு பகுதியின் நிலப்பகுதிகளை ஆளுநரகம் கொண்டுள்ளது. 

சிரிய உள்நாட்டுப் போரினால் பதிவுசெய்யப்பட்ட 137,788 அகதிகள் மற்றும் 8,117 பாலஸ்தீனிய அகதிகள் உட்பட  ஆளுநரின் மக்கள் தொகை 2015 ஆம் ஆண்டில் 416,427 என யு.என்.எச்.சி.ஆர் மதிப்பிட்டுள்ளது.  லெபனான் மக்கள்தொகையில் (சிரிய, பாலஸ்தீன அகதிகளைச் சேர்க்காமல்) பெரும்பான்மையாக கிறிஸ்தவர்கள் மற்றும் ஷியா முசுலீம்கள், சுன்னிகள் உள்ளனர். அகதிகளில்  பெரும்பான்மையினராக சுன்னி முஸ்லிம்கள் உள்ளனர். 

பால்பெக்-ஹெர்மல் கவர்னரேட் 2003 சூலை 16 இல் சட்டம் 522  இயற்றப்பட்டதன் மூலம் உருவாக்கப்பட்டது. இந்த ஆளுநரகத்தை உருவாக்க பால்பெக், ஹெர்மெல் ஆகிய மாவட்டங்கள் பெக்கா ஆளுநரகத்தில் இருந்து பிரிக்கப்பட்டன.  ஆளுநரகத்தின் முதல் மற்றும் தற்போதைய ஆளுநராக பஷீர் கோத்ரின் நியமனம் செய்யபட்ட 2014 இல் இருந்து புதிய ஆளுநரகம்ப செயல்படத் தொடங்கியது.  ஏற்கனவே லெபனானின் ஏழ்மையான பிராந்தியங்களில் ஒன்றாக உள்ள இங்கு சிரிய அகதிகளின் சமீபத்திய வருகையானது ஆளுநரகத்தின் பலவீனமான உள்கட்டமைப்பு மற்றும் சேவைகளில் மேலும் கூடுதல் அழுத்தத்தை ஏற்படுத்தியுள்ளது.  சிரியாவின் வன்முறை ஆளுநரகத்துக்குள் பரவியுள்ளது. குறிப்பாக அர்சால் மற்றும் ராஸ் பால்பெக்கைச் சுற்றியுள்ள பகுதியில் வன்முறை பரவியுள்ளது.  வடக்கு பெக்கா பள்ளத்தாக்கு மற்றும் பால்பெக் ஆகிய பகுதிகளில் ஹிஸ்புல்லா அல்லது அமல் இயக்கம் ஆகியவை தேர்தல் வெற்றிகளைப் பெற்றுள்ளன. ஆனால் 46% வாக்காளர்கள் சமீபத்திய தேர்தல்களில் எதிர்க்கட்சியான பால்பெக் மதினாட்டி கட்சிக்கு வாக்களித்தனர்.

இதனையும் காண்க
 பால்பெக்
 பெக்கா பள்ளத்தாக்கு

குறிப்புகள் 

லெபனானின் ஆளுநரகங்கள்
Coordinates on Wikidata
கிரியோல் மக்கள்

கிரியோல் மக்கள் (Creole people) எனப்படுபவர் குடியேற்றவியக் காலக்கட்டத்தின் போது மேற்கு ஆப்பிரிக்கர்களுக்கும் மற்ற குடியேற்றங்களான பிரெஞ்சு, எசுபானியம் மற்றும் அமெரிக்க முதற்குடிமக்களுக்கும் இடையே தோன்றிய ஒரு இனக்குழுவாகும். இந்த நிகழ்வை கிரியோலாக்குவியம்  என்பர். கிரியோல் மக்கள் பல இனக்குழுக்களில் இருந்து வேறுபட்டவர்கள். கிரியோல் மொழிகளின் வளர்ச்சியும் கிரியோல் இனக்குழுக்களின் அடையாள எழுச்சியும் ஒன்றை ஒன்று சாராதது .

மேற்கோள்கள்

வெளி இணைப்புகள் 
International Organization of Creole Peoples

 
கிரியோல் பண்பாடு
ஆப்பிரிக்கர்கள்
ஆசிய மக்கள்
வட அமெரிக்கர்கள்
தென் அமெரிக்க மக்கள்
இனப்பெயர்கள்
2020 பெத்திரீனியா நிலநடுக்கம்

2020 கொரோவாசிய நிலநடுக்கம் (2020 Croatia earthquake) அல்லது பெத்திரீனியா நிலநடுக்கம் (Petrinja earthquake) 2020 திசம்பர் 29 அன்று கிட்டத்தட்ட பிப 12:20 ம.ஐ.நே (11:20 ஒ.ச.நே) குரோவாசியாவின் சிசாக்-மொசுலாவினா மாவட்டத்தில் இடம்பெற்ற 6.4  (6.2 ) அளவு நிலநடுக்கம் ஆகும். இதன் நிலநடுக்க மையம் பெத்ரீனியா நகரில் இருந்து 3 கிமீ (1.8 மைல்) மேற்கு-தென்மேற்குப் பகுதியில் நிலைகொண்டிருந்தது. இதன் ஆகக்கூடிய செறிவு ஐரோப்பிய நுண்புவியலைவு அளவுகோளில் VIII (பெரும் பாதிப்பு) முதல் IX (நாசம்) ஆகக் கணக்கிடப்பட்டது. இந்நிகழ்விற்கு முன்னதாக முந்தைய நாளில் மூன்று முன்னதிர்வுகள் ஆகக்கூடியது 5.2  அளவில் இடம்பெற்றிருந்தது. இந்த நிலநடுக்கத்தின் பின்னர் 4.8  வரையான பல பின்னதிர்வுகள் இடம்பெற்றன.

இந்நிலநடுக்கத்தினால் ஏழு பேர் உயிரிழந்ததாகவும், 26 பேர் காயமடைந்ததாகவும் அதிகாரபூர்வமாக அறிவிக்கப்பட்டது. பெத்ரீனியா நகரில் பல கட்டடங்கள் முற்றாக இடிந்து வீழ்ந்தன. நகரின் அரைவாசிப் பகுதி சேதமடைந்ததாக நகர முதல்வர் தாரிங்கோ தும்போவிச் அறிவித்தார்.

இந்நிலநடுக்கத்தின் தாக்கம் வடக்கு குரோவாசியா, மற்றும் அயல் நாடுகளான சுலோவீனியா, ஆஸ்திரியா, பொசுனியா எர்செகோவினா, செர்பியா, அங்கேரி, சிலோவாக்கியா, இத்தாலி ஆகியவற்றின் பல பகுதிகளிலும், அத்துடன் மொண்டெனேகுரோ, ஜெர்மனி, செக் குடியரசு வரை உணரப்பட்டது.

மேற்கோள்கள்

வெளி இணைப்புகள்
 Seismological Service of Croatia

2020 நிலநடுக்கங்கள்
குரோவாசியாவில் நிலநடுக்கங்கள்
நபாதி ஆளுநரகம்

நபாத்தியா ஆளுநரகம்  (Nabatieh Governorate,    ,  ) என்பது லெபனானின் எட்டு ஆளுநரகங்களில் ஒன்றாகும். இந்த ஆளுநரகத்தின் பரப்பளவு 1,058 கிமீ² ஆகும். ஆளுநரகத்தின் தலைநகரம் நபாத்தியா  நகரமாகும். இது தெற்கு லெபனானில் அமைந்துள்ளது.

மாவட்டங்கள் 
இந்த ஆளுநரகம் நான்கு மாவட்டங்களாக  பிரிக்கப்பட்டுள்ளது. இவற்றில் 116  நகராட்சிகள் உள்ளன. தலைநகரங்கள் அடைப்புக்குறிக்குள் உள்ளன:

 பிந்த் ஜுபைல்  - 36 நகராட்சிகள்
 ஹஸ்பயா - 16 நகராட்சிகள்
 மார்ஜியோன்  - 25 நகராட்சிகள்
 நபாத்தியா - 39 நகராட்சிகள்

நபாதி ஆளுநரகத்தில் சமயம் 

லெபனானின் ஆளுநரகங்கள்
Coordinates on Wikidata
லெபனானின் ஆளுநரகங்கள்

லெபனான் எட்டு ஆளுநரங்களாக ( முஹபாஸா ) பிரிக்கப்பட்டுள்ளது. ஒவ்வொரு ஆளுநரகத்துக்கும் ஒரு ஆளுநர் ( முஹாபிஸ் ) தலைமை தாங்குகிறார்:

பெய்ரூத் மற்றும் அக்கார் தவிர அனைத்து ஆளுநரகங்களும் மாவட்டங்களாகப் பிரிக்கப்பட்டு, பின்னர் நகராட்சிகளாகப் பிரிக்கப்பட்டுள்ளன.

அக்கர் மற்றும் பால்பெக்-ஹெர்மெல் ஆகிய இரண்டு புதிய ஆளுநரகங்களை நடைமுறைக்கு கொண்டுவருவது 2014 இல் அவை நிறுவப்பட்டதிலிருந்து தொடர்ந்து நடைபெற்று வருகிறது. 

2017 ஆகத்தில், லெபனான் நாடாளுமன்றம் பைப்லோஸ் மற்றும் கேசர்வான் மாவட்டங்களை உள்ளடக்கிய புதிய ஆளுநரகத்தை உருவாக்க முடிவு செய்தது. அந்த நேரத்தில், ஆளுநரகம் சனாதிபதியின் ஒப்புதல் மற்றும் உண்மையில் நடைமுறைப் படுத்தலுக்காக காத்திருக்கிறது.

மேற்கோள்கள் 

லெபனானின் ஆளுநரகங்கள்
அரபு மொழி வார்த்தைகளைக் கொண்ட கட்டுரைகள்
வானத்தைப்போல (தொலைக்காட்சித் தொடர்)

வானத்தைப்போல என்பது சன் தொலைக்காட்சியில் திசம்பர் 7, 2020 முதல் திங்கள் முதல் சனி வரை இரவு 8 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது அண்ணன் தங்கச்சி பாசத்தை அடிப்படையாக வைத்து இயக்குநர் 'அ. ராமச்சந்திரன்' என்பவர் இயக்க, சன் என்டர்டெயின்மெண்ட் மற்றும்  ஆரா கிரியேஷன்ஸ் நிறுவனங்கள் இணைத்து தயாரித்துள்ளது.

இந்த தொடரில் தமன் குமார், சுவேதா, அஸ்வந்த் திலக் மற்றும் டெப்ஜனி மோடக் ஆகியோர் முன்னணி கதாபாத்திரத்தில் நடிக்கின்றனர்.

நடிகர்கள்

முதன்மைக் கதாபாத்திரம்
 தமன் குமார் - சின்ராசு (துளசியின் அண்ணன்)
 சுவேதா - துளசி (சின்ராசுவின் தங்கை)
 அஸ்வந்த் திலக் - வெற்றி
 டெப்ஜனி மோடக் - சந்தியா

துணைக் கதாபாத்திரம்
 கார்த்தி - ராஜபாண்டி துரைசாமி
 செந்தில் குமாரி - 
 மகாநதி சங்கர் -
 சீனி அம்மா - ராஜகிழவி 
 மனோஜ் குமா -

மதிப்பீடுகள் 
இந்த தொடர் ஆரம்பித்த முதல் வாரத்தில் 6.6 மில்லியன் பார்வையாளர் பதிவுகள் பெற்று தமிழ் தொலைக்காட்சி நிகழ்ச்சியில் ஐந்தாவது இடத்தைப் பிடித்தது. 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

மறு ஆக்கம்

சர்வதேச ஒளிபரப்பு
 இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஆப்பிரிக்கா, ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் அத்தியாயங்கள் சன் தொலைக்காட்சி என்ற யூடியூப் இணைய அலைவரிசை மற்றும் சன் நெக்ட்ஸ், எம்எக்ஸ் பிளேயர் போன்ற இணையம் மூலமாகவும் பார்க்க முடியும்.

மேற்கோள்கள்

வெளி இணைப்புகள்

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2020 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
டாபர்

டாபர் (Dabur) பர்மன் என்பவரால் 1884ல் தொடங்கப்பட்ட இந்திய நுகர்வோர் பொருட்கள் நிறுவனம் ஆகும். இந்நிறுவனம் ஆயுர்வேத மருத்துவம் மற்றும் இயற்கை நுகர்வோர் தயாரிப்புகளை உற்பத்தி செய்கிறது. இந்நிறுவனம் இந்தியாவில் வேகமாக வளரும் நுகர்வோர் பொருட்கள் தயாரிக்கும் நிறுவனங்களில் ஒன்றாகும்.

வரலாறு 
1880களின் நடுப்பகுதில், கொல்கத்தாவில் உள்ள ஆயுர்வேத பயிற்சியாளரான பர்மன்,காலரா, மலச்சிக்கல் மற்றும் மலேரியா போன்ற நோய்களுக்கு ஆயுர்வேத மருந்துகளை தயாரித்தார்.அவர் தனது ஆயுர்வேத சூத்திரங்களை பெருமளவில் உற்பத்தி செய்வதற்காக 1884 ஆம் ஆண்டில்  டாபர் இந்தியா லிமிடெட் என்கின்ற நிறுவனத்தை அமைத்தார்.

மருந்து மற்றும் சுகாதரம் 
டாபர் இந்தியாவின் முழு உரிமையாளரான டாபர் இன்டர்நேசனல், முன்னர் ஐக்கிய அரபு எமிரேட்சையின் பங்குகளை வைத்திருந்தது, இது சூன் 2012இல் விற்கப்பட்டது.

சர்ச்சைகள் 
முன்னாள் நிர்வாக இயக்குநர் பிரதீப் பர்மன் 27 அக்டோபர் 2014 அன்று பாஜக அரசு கறுப்பு பணம் கணக்கு வைத்திருப்பவர்களின் பட்டியல் வெளியிட்ட போது இவர் அதில் இடம் பிடித்திருந்தார். இந்த கருப்பு பண குற்றச்சாட்டை இவர் நிராகரித்தார்.

டிசமபர் 2020 இல், அறிவியல் மற்றும் சுற்றுச்சூழல் மையத்தின் அறிக்கை, டாபர் தேன் மற்றும் பிற முக்கிய வர்த்தக குறிகளின் தயாரிப்புகளுடன், சர்க்கரை பாகுடன் கலப்படம் செய்யப்பட்டுள்ளது என கூறப்பட்டது.

மேற்கோள்கள்

வெளியினைப்புகள் 

 

இந்திய பன்னாட்டுப் பெருநிறுவனங்கள்
இந்திய வகைக்குறிகள்
உளுந்தூர்பேட்டை வானூர்தி நிலையம்

உளுந்தூர்பேட்டை வான்படை தளம்  (Ulundurpettai Air Force Base) உளுந்தூர்பேட்டை நகரத்திற்கு அருகில் உள்ள பயன்படுத்தப்படாத விமான படை தளம் நிலையமாகும். இந்த விமான தளம் இரண்டாம் உலகப் போரின்போது ஆங்கிலேயர்களால் விமான தளமாகப் பயன்படுத்தப்பட்டது. பின்னர் இது பயன்படுத்தப்படாமல் விட்டுவிட்டு தரிசு நிலமாக மாறியுள்ளது. இருப்பினும் இதனுடைய வான்வழி பாதை சேதமடையவில்லை.

இந்தியக் கடலோர காவல்படை இந்த விமான நிலையத்தைப் பயன்பாட்டில் கொண்டுவர  முயன்றது, ஆனால் இந்த பணி அறியப்படாத காரணங்களால் நிறுத்தப்பட்டுள்ளது.  நெய்வேலி பழுப்பு நிலக்கரி நிறுவன திறப்பு விழாவின் போது இந்த வான்வழிப் பாதை கடைசியாகப் பயன்படுத்தப்பட்டது. இந்நிகழ்ச்சியில் கலந்துகொண்ட இந்தியப் பிரதமர் ஜவகர்லால் நேரு பயன்படுத்திய விமானம் இந்த விமானப் பாதையினைப் பயன்படுத்தித் தரையிறங்கியது.

இப்போது இந்த வான்வழிப் பகுதியை உதான் திட்டத்தின் கீழ் புதிய விமான நிலையமாக நிர்மாணிக்கும் திட்டத்துடன் இந்திய அரசு முயற்சி மேற்கொண்டுடது .

மேற்கோள்கள் 
 

தமிழ்நாட்டு வானூர்தி நிலையங்கள்
விஜயகாந்த் வியாசுகாந்த்

விஜயகாந்த் வியாஸ்காந்த் (Vijayakanth Viyaskanth, பிறப்பு:5 திசம்பர் 2001), இலங்கையின் யாழ்ப்பாணத்தைச் சேர்ந்த ஒரு துடுப்பாட்ட வீரரும், நேர்ச்சுழல் பந்துவீச்சாளரும் ஆவார். 

இவர் 2020 திசம்பர் 4 இல் 2020 லங்கா பிரிமியர் லீக் சுற்றில் யாழ்ப்பாணம் இசுடாலியன்சு அணிக்காக தனது முதலாவது இருபது20 போட்டியில் விளையாடினார். 2021 நவம்பரில், யாழ்ப்பாணம் கிங்சு (முன்னைய இசுட்டாலியன்சு) அணியில் 2021 லங்கா பிரிமியர் லீக் போட்டிகளில் விளையாடத் தேர்தெடுக்கப்பட்டார். 2022 சூலையில், மீண்டும் 2022 லங்கா பிரிமியர் லீக் போட்டிகளில் யாழ்ப்பாணம் கிங்சு அணிக்காக விளையாடத் தேர்ந்தெடுக்கப்பட்டார். இத்தொடரில் மொத்தம் 13 இலக்குகளைக் கைப்பற்றி, அதிக இலக்குகளை வீழ்த்திய வீரர்களில் ஒருவராக இருந்தார். 2022 திசம்பரில், வியாசுகாந்து வங்காளதேச பிரிமியர் லீகின் 2022-23 போட்டிகளில் சட்டோகிரம் சாலஞ்சர்சு அணியில் விளையாடத் தேர்ந்தெடுக்கப்பட்டார்.

2023 ஆகத்தில், 2024 பன்னாட்டு லீக் இ20 சுற்றில் கலந்து கொள்வதற்காக எம்ஐ எமிரேட்சு அணியில் சேர்த்துக் கொள்ளப்பட்டார். இச்சுற்றில் இவர் 8 இலக்குகளைக் கைப்பற்றி, அவரது அணிக்கு மிகவும் சிக்கனமான பந்துவீச்சாளராக, ஒரு ஓவருக்கு 5.43 ஓட்டங்கள் எடுத்தார். இவர் தனது முதலாவது முதல்-தரப் போட்டியை 2023 செப்டம்பர் 22 இல் தமிழ் யூனியன் அணிக்காக நொண்டெசிக்றிப்டு அணிக்கு எதிராக விளையாடினார். 

2024 ஏப்ரலில், 2024 இந்தியன் பிரீமியர் லீக் சுற்றில் விளையாடுவதற்காக சன்ரைசர்ஸ் ஐதராபாத் அணியில் வனிந்து அசரங்கவிற்காக சேர்த்துக்கொள்ளப்பட்டார்.

மேற்கோள்கள்

வெளி இணைப்புகள்
 

2001 பிறப்புகள்
வாழும் நபர்கள்
இலங்கைத் துடுப்பாட்டக்காரர்கள்
யாழ்ப்பாணத்து நபர்கள்
இலங்கைத் தமிழ் விளையாட்டு வீரர்கள்
கோவா மனித உரிமை ஆணையம்

மனித உரிமைகள் பாதுகாப்புச் சட்டம் 1993 இன் அத்தியாயம் 5 இன் கீழ் மாநில ஆணையத்திற்கு ஒதுக்கப்பட்ட செயல்பாடுகளைச் செய்வதற்காக கோவா மனித உரிமைகள் ஆணையம் (Goa Human Rights Commission) மார்ச் 2011 இல் அமைக்கப்பட்டது. தற்போதைய தலைவர் ஓய்வு பெற்ற மாவட்ட நீதிபதி ஏ.டி.சல்கர் ஆவார்.

வரலாறு 
பாட்னா உயர்நீதிமன்றத்தின் முன்னாள் தலைமை நீதிபதி ஸ்ரீ பிரபுல்லா குமார் மிஸ்ரா, ஆணைக்குழுவின் முதல் தலைவராகவும், ஸ்ரீ. ஏ. டி. சல்கர், முன்னாள் மாவட்ட நீதிபதி மற்றும் கோவா பொது சேவை ஆணையத்தின் முன்னாள் உறுப்பினர் ஸ்ரீ ஜே. ஏ. கென்னி ஆகியோர் உறுப்பினர்களாகவும் நியமிக்கப்பட்டனர். ஆணையத்தின் அலுவலகம் கோவாவின் பனாஜியில் அமைந்துள்ளது. கோவா மனித உரிமைகள் ஆணையத்தின் வலைத்தளம் 2015 ஜனவரியில் ஆரம்பத்தில் ஆணையம் கோவா பொது சேவை ஆணையத்தால் வழங்கப்பட்ட வளாகத்திலிருந்து செயல்பட்டது. அதே நேரத்தில் பனாஜியின் அல்டின்ஹோவில் உள்ள மாநில விருந்தினர் மாளிகையில் விசாரணைகள் நடைபெற்றன. தற்போது, ​​ஆணையமானது கோவா பனாஜியில், 18ஆவது சூன் சாலையில் பழைய கல்வி இயக்குநரகத்தின் 1 வது மாடியில் செயல்படுகிறது.

மாநில ஆணையத்தின் தலைவர் மற்றும் பிற உறுப்பினர்களை நியமித்தல்

தலைவர் மற்றும் பிற உறுப்பினர்கள் ஆளுநரால் அவரது கையொப்பம் மற்றும் முத்திரையின் கீழ் வாரண்ட் மூலம் நியமிக்கப்படுவார்கள். இதில் ஒரு குழுவின் பரிந்துரையைப் பெற்றபின் ஒவ்வொரு நியமனமும் செய்யப்படும்.

• முதல்வர் -தலைவர்   

• சட்டமன்ற சபாநாயகர் - உறுப்பினர்

• அந்த மாநிலத்தில் உள்ள உள்துறை திணைக்களத்தின் பொறுப்பான அமைச்சர்கள் - உறுப்பினர்

• சட்டமன்றத்தில் எதிர்க்கட்சித் தலைவர் - உறுப்பினர்

ஆணையத்தின் அதிகாரங்கள்

ஆணையத்தின் அதிகாரங்கள் பின்வருமாறு

விசாரிக்க, தன்னிச்சையான அதிகாரம் அல்லது பாதிக்கப்பட்டவர் அல்லது அவர் சார்பாக எந்தவொரு நபரும் முன்வைத்த மனுவில், புகார் அளிக்க-

(i) மனித உரிமை மீறல் அல்லது அதற்கான திறமை; அல்லது
(ii) ஒரு அரசு ஊழியரால் இத்தகைய மீறல்களைத் தடுப்பதில் அலட்சியம்

அத்தகைய நீதிமன்றத்தின் ஒப்புதலுடன் நீதிமன்றத்தின் முன் நிலுவையில் உள்ள மனித உரிமை மீறல் குற்றச்சாட்டு சம்பந்தப்பட்ட எந்தவொரு நடவடிக்கையிலும் தலையிட வேண்டும்

மனித உரிமைகளைப் பாதுகாப்பதற்காக நடைமுறையில் உள்ள அரசியலமைப்பு அல்லது எந்தவொரு சட்டத்தினாலும் வழங்கப்பட்ட பாதுகாப்புகளை மறுஆய்வு செய்வது மற்றும் அவை திறம்பட செயல்படுத்தப்படுவதற்கான நடவடிக்கைகளை பரிந்துரைத்தல்மனித உரிமைகளை அனுபவிப்பதைத் தடுக்கும் பயங்கரவாதச் செயல்கள் உள்ளிட்ட காரணிகளை மறுஆய்வு செய்வது மற்றும் பொருத்தமான தீர்வு நடவடிக்கைகளை பரிந்துரைப்பது

மனித உரிமைகள் துறையில் ஆராய்ச்சியை மேற்கொண்டு ஊக்குவித்தல்

சமூக உரிமைகள் கல்வியறிவை சமூகத்தின் பல்வேறு பிரிவுகளிடையே பரப்புவதற்கும் வெளியீடுகள், ஊடகங்கள், கருத்தரங்குகள் மற்றும் கிடைக்கக்கூடிய பிற வழிமுறைகள் மூலமாகவும் இந்த உரிமைகளைப் பாதுகாப்பதற்கான பாதுகாப்பு குறித்த விழிப்புணர்வை ஊக்குவித்தல்;

மனித உரிமைகள் துறையில் பணிபுரியும் அரசு சாரா நிறுவனங்கள் மற்றும் நிறுவனங்களின் முயற்சிகளை ஊக்குவிக்க;

மனித உரிமைகளை மேம்படுத்துவதற்கு இது அவசியமானதாகக் கருதக்கூடிய பிற செயல்பாடுகள்

மேற்கோள்கள்

மனித உரிமை அமைப்புகள்
திசையிலி பெருக்கல்

கணிதத்தில் திசையிலி பெருக்கல் (scalar multiplication) என்பது நேரியல் இயற்கணிதத்தில் ஒரு திசையன் வெளியை வரையறுக்கும் அடிப்படைச் செயல்களில் ஒன்றாகும்.). 

பொதுவான வடிவவியல் சூழல்களில் ஒரு மெய்யெண் யூக்ளீடிய திசையனை ஒரு நேர்ம மெய்யெண்ணால் பெருக்கும்போது அத்திசையனின் திசை மாறாமல் அதன் பரும அளவு அந்த மெய்யெண் அளவில் அதிகரிக்கிறது. ஒரு திசையனை ஒரு திசையிலியால் பெருக்குவது திசையிலிப் பெருக்கல் எனப்படுகிறது. அப்பெருக்கலின் விளைவும் ஒரு திசையனாக இருக்கும். விளைவுத் திசையனின் திசையானது, அத்திசையிலி நேர்மமாக இருப்பின் மூலத் திசையனின் திசையிலும், எதிர்மமாக இருப்பின் எதிர் திசையிலும் அமையும். விளைவுத் திசையனின் பரும அளவு மூலத்திசையனின் பரும அளவின் அத்திசையிலி மடங்காக இருக்கும்.

திசையிலி r -ஆல் பெருக்கப்படுவதால் a -திசையன், r மடங்கு நீட்டிக்கப்படுகிறது. 
r -நேர்ம எண்ணாக இருந்தால்  -ன் அளவு a -ன் அளவைப் போல r மடங்காகவும்; திசை a -ன் திசையாகவும் அமையும்.
r -எதிர்ம எண்ணாக இருந்தால்  -ன் அளவு a -ன் அளவைப் போல r மடங்காகவும்; திசை a -ன் திசைக்கு எதிர்த் திசையாகவும் அமையும்.

r = −1 மற்றும் r = 2 , r = 3 என்பதற்கான திசையிலிப் பெருக்கலின் விளக்கம் படத்தில் தரப்பட்டுள்ளது.

வரையறை 
K ஒரு இயற்கணிதக் களம்; V  என்பது K மீதான ஒரு திசையன் வெளி எனில் திசையிலிப் பெருக்கலானது, K × V இலிருந்து V க்கான ஒரு சார்பாகும்.
இச்சார்பால் K இன் ஒரு உறுப்பு k  மற்றும் V இன் உறுப்பு v இவற்றின் மீதான இச்சார்பின் விளைவு kv எனக் குறிக்கப்படும்.

பண்புகள் 
திசையிலிப் பெருக்கல் கீழுள்ள விதிகளை நிறைவு செய்யும்:
 திசையிலிக் கூட்டலின் மீதான பங்கீட்டு விதி: (c + d)v = cv + dv;
 திசையன் கூட்டலின் மீதான பங்கீட்டு விதி: c(v + w) = cv + cw;
 (cd)v = c(dv);
 1v = v;
 0v = 0;
 (−1)v = −v.

இங்கு + என்பது இயற்கணித களம் அல்லது திசையன் வெளியின் கூட்டல் செயல்; 0 அக்கூட்டல் செயலிக்கான சமனி உறுப்பு.

அணிகளை திசையிலியால் பெருக்கல் 

இடப்பக்க திசையிலிப் பெருக்கல்
 அணியை  என்ற திசையிலியால் பெருக்கினால்  உடன் சம வரிசை கொண்ட புது அணி  கிடைக்கும்,

வலப்பக்கப் பெருக்கல்

அணிகளின் உறுப்புகளமையும் களமானது பரிமாற்றுத்தன்மை கொண்டிருந்தால் இடப்பெருக்கல் மற்றும் வலப்பெருக்கல் இரண்டின் மதிப்பும் சமமாக இருக்கும்.
எடுத்துக்காட்டு:

மேற்கோள்கள் 

பெருக்கல்
திசையன் செயல்கள்
கல்கீலியா ஆளுநரகம்

கல்கிலியா கவர்னரேட்  (Qalqilya Governorate,     ;     ) என்பது வடமேற்கு மேற்குக் கரையில் உள்ள பாலஸ்தீனத்தின் நிர்வாகப் பகுதி ஆகும். இதன் தலைநகரம் அல்லது முஹ்பாஸா  என்பது பச்சைக் கோட்டின் எல்லையான கல்கிலியா நகரமாகும்.

வட்டாரங்கள்

நகராட்சிகள் 

 அஸ்ஸுன்
 ஹபிலே
 கல்கிலியா
 காஃப்ர் துல்த்

நகரங்கள் மற்றும் கிராமங்கள்

மேற்கோள்கள்

 அஸ்ஸுன் 'ஆத்மா
 பாகா
 பகத் அல் ஹதாப்
 பீட் அமீன்
 ஃபாலமியா
 ஹஜ்ஜா
 இம்மட்டேன்
 இஸ்லா
 ஜெயஸ்
 ஜின்சாஃபுட்
 ஜித்
 காஃப்ர் லக்கிஃப்
 காஃப்ர் கடும்
 ஒரு நபி எலியாஸ்
 ராஸ் அதியா
 சன்னிரியா
 ஃபரதா
பலத்தீன தேசிய ஆணையத்தின் மேற்குக் கரை ஆளுநரகங்கள்
தீர் அல்-பலகு ஆளுநரகம்

தீர் அல் - பாலா கவர்னரேட் (Deir al-Balah Governorate,     ) என்பது மத்திய காசா பகுதியில் உள்ள பாலஸ்தீனத்தின் 16 ஆளுநரகங்களில் ஒன்றாகும். இது இஸ்ரேலின், வான்வெளி மற்றும் கடல் பிரதேசத்துடனான எல்லையைத் தவிர்த்து பாலஸ்தீனத்தால் நிர்வகிக்கப்படுகிறது. இதன் மொத்த நிலப்பரப்பு 56 சதுர கிலோமீட்டர் ஆகும். பாலஸ்தீனிய புள்ளிவிவர பணியகத்தின் படி, 2006 ஆம் ஆண்டின் நடுப்பகுதியில், இந்த ஆளுநரகத்தில் 208,716 மக்கள் வசிக்கின்றனர்.

வட்டாரங்கள்

மாநகரங்கள் 

 டீர் அல்-பாலா

நகராட்சிகள் 

 அஸ்- சவேடா

கிராம சபைகள் 

 அல்-முசதர்
 வாடி அஸ்-சல்கா

அகதி முகாம்கள் 

 புரேஜ்
 டீர் அல்-பாலா முகாம்
 மகாசி
 நுசேரத்

மேற்கோள்கள்

பலத்தீன தேசிய ஆணையத்தின் காசாக்கரை ஆளுநரகங்கள்
கௌரி ஈசுவரன்

கௌரி ஈசுவரன் (Gowri Ishwaran)ஒரு இந்திய கல்வியாளர், கல்வி ஆலோசகர் மற்றும் சிவ் நாடர் அறக்கட்டளையின் ஆலோசகர் ஆவார். உலகளாவிய கல்வி மற்றும் தலைமை அறக்கட்டளையின் (tGELF) தலைமை நிர்வாக அதிகாரியாக பணியாற்றிய அவர் தற்போது அறக்கட்டளையின் துணைத் தலைவராக உள்ளார். புதுதில்லியில் உள்ள இருபாலர் கல்வி நிறுவனமான ஒரு சமஸ்கிருதப் பள்ளியின் நிறுவனர் மற்றும் முதல்வரும் ஆவார்.

ஆங்கில இலக்கியத்தில் முதுகலைப் பட்டதாரியான இவர் பாட்னா, செயின்ட் மைக்கேல் பள்ளி, தில்லி, ஸ்பிரிங்டேல்ஸ் பள்ளி, மற்றும் டெல்லி பப்ளிக் பள்ளி  போன்ற பல நிறுவனங்களில் கற்பித்த அவர் பல்வேறு கருத்தரங்குகள் மற்றும் மாநாடுகளில் சொற்பொழிவுகளை நிகழ்த்தியுள்ளார். அவர் சிவ் நாடார் அறக்கட்டளையின் மூத்த ஆலோசகர்களில் ஒருவராக உள்ளார். சிவ் நாடார் பள்ளியின் ஆலோசனைக் குழுவில் ஒரு உறுப்பினரும் ஆவார்.மேலும், வேதிகா அறக்கட்டளை மற்றும் கலை மற்றும் தொடர்புக்கான ஸ்ரீ அரவிந்தோ மையம் ஆகியவை இணைந்து மேற்கொள்ளும் ஒரு கல்வி சார் முன்னெடுப்பான பெண்களுக்கான வேதிகா அறிஞர்கள் திட்டத்தின் நிர்வாகக் குழுவில் உறுப்பினராக உள்ளார். இந்திய கல்வித் துறையில் அவர் செய்த பங்களிப்புகளுக்காக இந்திய குடிமக்களுக்கான நான்காவது மிக உயர்ந்த விருதான பத்மசிறீ விருதினை இந்திய அரசு அவருக்கு வழங்கியது.

மேற்கோள்கள் 

வாழும் நபர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
லோகி

லோகி () என்பது 2021 ஆம் ஆண்டு வெளியான அமெரிக்க நாட்டு குற்றப்புனைவு அறிவியல் மீநாயகன் தொலைக்காட்சி குறுந்தொடர் ஆகும். இந்த தொடர் மார்வெல் காமிக்ஸ் கதாபாத்திரமான லோகி என்ற பாத்திரத்தை அடிப்படையாக கொண்டு டிஸ்னி+ ஓடிடி தளத்திற்காக 'மைக்கேல் வால்ட்ரான்' என்பவர் உருவாக்கியுள்ளார்.

இது மார்வெல் திரைப் பிரபஞ்சத்தில் அமைக்கப்பட்டுள்ளது. மற்றும் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. இந்த தொடர் 2019 ஆம் ஆண்டு வெளியான அவெஞ்சர்ஸ்: எண்ட்கேம் படத்தின் நிகழ்வுகளுக்குப் பிறகு லோகியின் மாற்று பதிப்பில் ஒரு புதிய காலவரிசை பயணத்தில் நடைபெறுகிறது. 

மார்வெல் திரைப் பிரபஞ்ச திரைப்படத் தொடர்களில் நடித்த டாம் ஹிடில்ஸ்டன் என்பவரே மறுபடியும் லோகி என்ற பாத்திரத்தை மறுபரிசீலனை செய்கிறார். இவருடன் ஓவன் வில்சன், சோபியா டி மார்டினோ, குகு ம்பதா-ரா, சாஷா லேன் வுன்மி மொசாகு ஆகிய நடிகர்களும் நடிக்கிறார்கள். லோகி 9 மே 2021 முதல் ஒளிபரப்பானது, மேலும் இது ஆறு அத்தியாயங்களைக் கொண்டிருக்கிறது. இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதி தொடர் ஆகும்.

கதை 
தோரின் சகோதரரரும் பேராசை மிக்கவருமான லோகி இப்பொத அவெஞ்செர்ஸ் எண்ட் கேம் படத்தின் சம்பவங்களை தொடர்ந்து 2012 இல் கிட்டத்தட்ட அவெஞ்சர்ஸ் அமைப்பினரால் கைது செய்யப்படும் நிலையில் கிடைத்த விண்வெளி அழிவில்லாத கல்லின் சக்தியால் தப்பிச் செல்லும்போது டைம் வெரியன்ஸ் அத்தாரிட்டி என்று செல்லப்படும் கால மாற்றங்களின் அதிகார அமைப்பால் கைது செய்யப்படுகிறார். பின்னர் காலங்களையே கட்டுப்படுத்தி நடக்கப்போகும் சம்பவங்கள் ஒரு நிலைப்பாட்டில் இருக்கும் அளவுக்கு கட்டுப்படுத்தும் அமைப்பு இந்த அமைப்பு என்று அறிந்துகொள்ளும் லோகி அங்கே மோபியஸ் என்பவரின் உதவியால் கால பாதுகாலவர்களில் ஒருவராக மாறுகிறார்.

செல்வி என்ற லோகியின் மாறுபட்ட பரிமாண நகலாக இருக்கும் ஒரு காலத்தை மாற்றும் குற்றவாளியை கைது செய்ய 2075 க்கு பயணிக்கும்போது செல்வியின் உதவியால் லோகி இந்த கால கட்டுப்பாட்டு அமைப்பு‌ என்பது காலத்தை கடந்துபோனவர்களை தடுக்கும் அமைப்பு மட்டும் இல்லை என்றும் லோகியை போல காலத்தில் மிகப்பெரிய மாற்றத்தை செய்தவர்களையே கொண்டுவந்து அவர்களின் நினைவுகளை அழித்து காலத்தின் அதிகாரியாக பணியமர்த்தி வேலை செய்வதையும் அறிந்துகொள்ளும் லோகி மற்றும் செல்விக்கு இந்த உண்மைகளை தனிப்பட்ட முறையில் ஆராய்ந்து அறிந்துகொண்ட மோபியஸ் மற்றும் காலத்தின் முடிவில் இருக்கும் இடத்தில் அடைத்து வைக்கப்பட்ட லோகியின் கால மாற்ற கதாப்பாத்திரங்கள் உதவி செய்யவே லோகி மற்றும் செல்வி காலத்தின் பிண்ணணியில் இருந்து கட்டுப்படுத்திய மனிதரை சந்திக்க முயற்சி செய்வதே பிண்ணனியில் கதைக்களமாக அமைகிறது.

பருவங்கள்

பருவம் 2

மேற்கோள்கள்

வெளிப்புற இணைப்புகள் 
 

டிஸ்னி+ அசல் நிகழ்ச்சிகள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
2021 இல் தொடங்கிய தொலைக்காட்சி நிகழ்ச்சிகள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: நான்காம் கட்டம்
குற்ற தொலைக்காட்சித் தொடர்கள்
பரபரப்பூட்டும் தொலைக்காட்சி தொடர்கள்
அதிரடித் தொலைக்காட்சி தொடர்கள்
சாகசத் தொலைக்காட்சி தொடர்கள்
மீநாயகன் தொலைக்காட்சி தொடர்கள்
தொலைக்காட்சியில் கோவிட்-19 தொற்றுநோயின் தாக்கம்
பெரிமாலிப்டைட்டு

பெரிமாலிப்டைட்டு (Ferrimolybdite) Fe3+2(MoO4)3·8(H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீரேறிய இரும்பு மாலிப்டேட்டு கனிமமாக இருப்பதால் Fe3+2(MoO4)3·n(H2O). என்ற மூலக்கூற்று வாய்ப்பாடும் பயன்படுத்தப்படுகிறது. 

செஞ்சாய்சதுர கட்டமைப்பில்   மென்மையான மஞ்சள் நிறங்கொண்ட ஊசிவடிவ மேற்பூச்சுகளாகப் பெரிமாலிப்டைட்டு படிகமாகிறது. 

பன்னாட்டு கனிமவியல் சங்கம் பெரிமாலிப்டைட்டு கனிமத்தை  Fmyb என்ற குறியீட்டால் அடையாளப்படுத்துகிறது

கண்டுபிடிப்பு 
முதன் முதலாக 1914 ஆம் ஆண்டு பெரிமாலிப்டைட்டு உருசியாவில் கண்டறியப்பட்டது. இங்குள்ள சைபீரியா நிலப்பகுதியிலுள்ள காக்காசியா குடியரசின் அலெக்சீவ்சுகி சுரங்கத்தில் இது காணப்பட்டது.  பெரிக் வகை இரும்பும் மாலிப்டினமும் கலந்திருப்பதால் பெரிமாலிப்டைட்டு என்ற பெயர் இக்கனிமத்திற்கு சூட்டப்பட்டது. 

தாதுப் படிவுகள் கொண்ட மாலிப்டினத்தின் ஆக்சிசனேற்ற விளைபொருளாக இயற்கையில் பெரிமாலிப்டைட்டு தோன்றுகிறது. பொதுவாக மாலிப்டினைட்டு, பைரைட்டு, சால்கோபைரைட்டு போன்ற கனிமங்கள் இதனுடன் சேர்ந்து காணப்படுகின்றன.

மேற்கோள்கள் 

மாலிப்டேட்டு  கனிமங்கள்
நேர்ச்சாய்சதுரக் கனிமங்கள்
இரும்பு(III) கனிமங்கள்
இந்தோனேசியாவின் மாகாணங்கள்

பிரிவு அல்லது புரோவின்ஸ்; (ஆங்கிலம்: Province இந்தோனேசியம்: Provinsi) என்பது   இந்தோனேசியாவின் முதல் நிலை நிர்வாகப் பிரிவாகும். அந்தப் பிரிவு,  ஓர் ஆளுநர்; மற்றும் ஒரு பிராந்திய சட்டமன்ற அமைப்பு (ஆங்கிலம்: Regional Legislative Body; இந்தோனேசியம்: Dewan Perwakilan Rakyat Provinsi) ஆகியவற்றைக் கொண்ட உள்ளாட்சி அரசாங்கத்தைக் கொண்டுள்ளன.

பிரிவுகளின் அரசாங்கங்கள் (Provincial Governments) தங்கள் சொந்த அரசாங்க விவகாரங்களை ஒழுங்குபடுத்தவும் நிர்வகிக்கவும் அதிகாரம் கொண்டவை. இந்தோனேசியாவில் தற்போது 38 பிரிவுகள் இருக்கின்றன.

இந்தோனேசிய நிர்வாக உட்பிரிவுகள்

இந்தோனேசிய நிர்வாக உட்பிரிவுகள், ஆங்கிலம்: Subdivisions of Indonesia; இந்தோனேசியம்: Pembagian Administratif Indonesia) என்பது இந்தோனேசியாவின் நிர்வாகப் பிரிவுகள்; நான்கு நிலைகளில் பிரிக்கப்பட்டுள்ளதைக் குறிக்கிறது. 

 முதலாம் நிலை: பிரிவு அல்லது புரோவின்ஸ்; (ஆங்கிலம்: Province இந்தோனேசியம்: Provinsi)  
 இரண்டாம் நிலை : மாநிலம் அல்லது ரீசன்சி; மாநகரம்; (ஆங்கிலம்: Regency; City இந்தோனேசியம்: Kabupaten; Kota)   
 மூன்றாம் நிலை : மாவட்டம் (ஆங்கிலம்: District இந்தோனேசியம்: Kecamatan, Distrik, Kapanewon, Kemantren)  
 நான்காம் நிலை : கிராமம் அல்லது துணை மாவட்டம் (ஆங்கிலம்: Village/Subdistrict இந்தோனேசியம்: Desa / Kelurahan)

பின்னணி

ஒரு பிரிவின் ஆளுநரும்; உள்ளூர் பிரதிநிதி அமைப்புகளின் உறுப்பினர்களும்; ஐந்தாண்டு காலத்திற்கு மக்களின் வாக்குகளின் மூலம் தேர்ந்தெடுக்கப் படுகிறார்கள்; ஆளுநர்கள் இரண்டு தவணை மட்டுமே பணியாற்ற முடியும்.

தற்போதைய மாகாணங்கள்

இந்தோனேசியாவில் 34 மாகாணங்கள் உள்ளன. அவற்றில் ஐந்து மாகாணங்கள் சிறப்புத் தரத்தைக் கொண்டுள்ளன:
 அச்சே மாகாணத்தின் பிராந்தியச் சட்டமாக சரீஆச் சட்டம் நடைமுறையாவதற்காகும்.
 ஜகார்த்தா தலைநகரம்.
 யோகியாக்கார்த்தா சிறப்புப் பிராந்தியம் அதன் பரம்பரை ஆளுநராக சுல்தான் அமங்குவுவோனோவையும் பரம்பரைத் துணை ஆளுநராக பாக்கு அலாமையும் கொண்டிருக்கிறது.
 பப்புவா பேணற்றகு வளர்ச்சியை நடைமுறையாக்குகிறது.
 மேற்குப் பப்புவா பேணற்றகு வளர்ச்சியை நடைமுறையாக்குகிறது.

மாகாணங்கள் அலுவல் முறையாக ஏழு புவியியல் அலகுகளாகக் குழுவாக்கப்படுகின்றன.

மாகாணங்களின் அட்டவணை

குறிப்புகள்

மேற்கோள்கள்

வெளி இணைப்புகள்
 Daftar 34 Provinsi Di Indonesia
வாட் இப்...?

வாட் இப்...? () என்பது 2021 ஆம் ஆண்டு வெளியான அமெரிக்க நாட்டு இயங்குபட மீநாயகன் தொலைக்காட்சி தொடர் ஆகும். இந்த தொடரை இதே பெயரான மார்வெல் காமிக்ஸ் தொடரை அடிப்படையாக கொண்டு டிஸ்னி+ ஓடிடி தளத்திற்காக 'ஏ.சி. பிராட்லி' என்பவர் உருவாக்கியுள்ளார்.

இந்த தொடர் மார்வெல் திரைப் பிரபஞ்ச படங்களின் முக்கிய தருணங்கள் வித்தியாசமாக நிகழ்ந்தால் என்ன நடக்கும் என்பதை இது ஆராய்கிறது. இந்த தொடரை மார்வெல் ஸ்டுடியோஸ்நிறுவனம் தயாரிக்கிறது. இந்த நிறுவனம் அவர்களின் சொந்த தயாரிப்பு நிறுவனமாக மாறிய பின்னர் அவர்கள் தயாரிக்கும் முதல் இயங்குபடம் தொடராகும். 'ஏ.சி. பிராட்லி' என்பவர் இந்த தொடரின் தலைமை எழுத்தாளராக பணியாற்றுகிறார் மற்றும் 'பிரையன் ஆண்ட்ரூஸ்' என்பவர் இயக்குகிறார்.

இந்த தொடரை விவரிக்கும் நபராக ஜெப்ரி ரைட் என்பவர் நடிக்கிறார். செப்டம்பர் 2018 ஆம் ஆண்டில் மார்வெல் ஸ்டுடியோஸ் நிறுவனம் டிஸ்னி+ க்காக பல வரையறுக்கப்பட்ட ஓடிடி தளத் தொடர்களை உருவாக்கி வருகிறது. மேலும் வாட் இப்...? என்ற வரைகதை தொடரை இயக்கப்போவதாக முதன் முதலில் மார்ச் 2019 இல் தெரிவிக்கப்பட்டது. இந்தத் தொடர் பற்றிய தகவல்கள் ஒரு மாதத்திற்குப் பிறகு அதிகாரப்பூர்வமாக அறிவிக்கப்பட்டது, இந்தத் தொடரில் பல கதாபாத்திரங்களுக்கு படங்களில் சித்தரிக்கும் நடிகர்களால் குரல் கொடுக்கப்பட உள்ளன.

வாட் இப்...? இன் முதல் பருவம் 11 ஆகத்து 2021 ஆம் ஆண்டு வரை ஒளிபரப்பானது, மேலும் இது 9 அத்தியாயங்களைக் கொண்டிருந்தது. இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக உருவாக்கப்பட்டது. இந்த தொடரின் இரண்டாவது பருவம் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக டிசம்பர் 22, 2023 அன்று திரையிட திட்டமிடப்பட்டுள்ளது, அதன் ஒன்பது அத்தியாயங்கள் ஒவ்வொன்றும் டிசம்பர் 30 வரை தினமும் வெளியிடப்படுகிறது.

இந்தத் தொடர் பொதுவாக நேர்மறையான விமர்சனங்களைப் பெற்றது, குரல் நடிப்பு, இயங்குபடம், கதைக்களம் மற்றும் காட்சிகள் ஆகியவற்றிற்காகப் பாராட்டப்பட்டது, இருப்பினும் அத்தியாயங்களின் நீளம் மற்றும் எழுத்து சில எதிர்மறையான விமர்சனங்களைப் பெற்றது. இந்த மூன்றாவது பருவம், மார்வெல் ஜோம்பிஸ் என்ற தலைப்பிலான வழித்தொடரும் உருவாக்கத்தில் உள்ளன.

அத்தியாயங்கள்

மேற்கோள்கள்

வெளிப்புற இணைப்புகள் 
 

டிஸ்னி+ அசல் நிகழ்ச்சிகள்
2021 இல் தொடங்கிய தொலைக்காட்சி நிகழ்ச்சிகள்
இயங்குபட தொலைக்காட்சி தொடர்கள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: நான்காம் கட்டம்
அதிரடித் தொலைக்காட்சி தொடர்கள்
2021 இல் நிறைவடைந்த தொலைக்காட்சி நிகழ்ச்சிகள்
இளவேனில் (எழுத்தாளர்)

இளவேனில் (இறப்பு: 2, சனவரி. 2021) என்பவர் தமிழ்நாட்டைச் சேர்ந்த ஒரு தமிழ் எழுத்தாளர், திரைக்கதை ஆசிரியர், ஓவியர்,  திரைப்பட இயக்குநர், பத்திரிக்கையாசிரியர் ஆவார்.

வாழ்க்கை
இளவேனில் தமிழ்நாட்டின், தூத்துக்குடி மாவட்டம், கோவில்பட்டியைச் சேர்ந்தவர் ஆவார். இவர் தன் 14 வயதில் வீட்டைவிட்டு சென்னைக்கு ஓடிவந்துவிட்டார். பொது உடைமை சிந்தனையில் பற்றுகொண்ட எழுத படிக்கத் தெரியாத ஒரு சரக்குந்து ஓட்டுநருக்கு கார்ல் மார்க்சு, மாக்சிம் கார்க்கி ஆகியோரின் நூல்களை படித்துக் காட்டியபோது இவருக்கு இலக்கியம் அறிமுகமானது. இவர் கார்க்கி, பிரகடனம், நயன்தாரா  ஆகிய சிற்றிதழ்களை நடத்தியுள்ளார். 
மேலும் நந்தன், மக்கள் செய்தி, தாய்நாடு, தென்னகம் போன்ற இதழ்களில் பத்திரிக்கையாளராக இருந்துள்ளார்.

பாரதி குறித்த பார்வை
இவர் சுப்பிரமணிய பாரதிபாரதியை அங்கீகரிக்கவில்லை. இந்தியாவின் சகல வர்க்கங்களும் தீபாராதனை நடத்துகிற மகாமகா-மகாகவி பாரதியின் இமாலயப் படைப்புக் கூட, பாட்டாளி வர்க்கத்திற்காக இப்போதுதான் பேனா பிடிக்கிற ஒரு நர்ஸ்ரிக் கவிஞனின் நாலாந்தரக் கவிதைக்கு முன் குப்பை என்று மிகுந்த ஆரவாரத்துடன் சொல்வோம் என்றும் 1972-ல் இளவேனில் எழுதியுள்ளார்.

இயக்கிய திரைப்படங்கள்
 உளியின் ஓசை

மறைவு
தமிழ்நாட்டின் தலைநகரான சென்னை சாலிகிராமத்தில் வசித்து வந்த இளவேனில் மாரடைப்பு காரணமாக  02 சனவரி 2021 அன்று காலமானார்.

எழுதிய நூல்கள்
 ஆத்மா என்றொரு தெருப்பாடகன்
 இங்கேயும் ஒரு பூ மலரும் (புதினம்)
 இளவேனில் கவிதைகள்
 ஒரு ரஷ்ய மூளை எனபதாலா
 எனது சாரளத்தின் வழியே
 கவிதா
 காருவகி (வரலாற்று புதினம்)
 கார்கி என்னும் புயற்பறவை
 புயலுக்கு இசை வழங்கும் பேரியக்கம் 
 புரட்சியும், எதிர்ப்பு புரட்சியும்
 வாளோடும் தேன் சிந்தும் மலர்களோடும் 
 25 வெண்மணித் தெரு

குறிப்புகள் 

2021 இறப்புகள்
தமிழ்த் திரைப்பட இயக்குநர்கள்
தமிழக எழுத்தாளர்கள்
தமிழ்ப் பொதுவுடமைவாதிகள்
அத்வானி லட்சுமி தேவி

அத்வானி லட்சுமி தேவி () ஒரு மூத்த கன்னட திரைப்பட நடிகை ஆவார். கடந்த 50 ஆண்டுகளில் நூற்றுக்கணக்கான கன்னடத் திரைப்படங்களில் கதாநாயகி, தாய், பாட்டி போன்ற பல வேடங்களில் நடித்துள்ளார். கன்னடத் திரைப்படங்களில் சிறந்த குணசித்திர நடிகையாவார். காந்தாடா குடி மற்றும் சீனிவாச கல்யாணின் தாயாக (டாக்டர் ராஜ்குமார் நடித்த ஆண் பாத்திரம்) நடித்த அவரது பாத்திரம் மிகவும் பிரபலமானது. டாக்டர் ராஜ் குமாருடன் ஹாலு ஜெனு, சமயதா கோம்பே மற்றும் யாரிவானு போன்ற பல கன்னடத் திரைப்படங்களில் நடித்த மூத்த நடிகை ரூப்பா தேவியின் தாய் இவர். டாக்டர் ராஜ்குமார் இவருடன் கதாநாயகன் மற்றும் மகனின் பாத்திரத்தில் நடித்தார் என்ற பெருமையைப் பெற்றிருக்கிறார். ரூபாதேவி (3 திரைப்படங்களில்) மற்றும் அவரது தாயார் அத்வானி லட்சுமி தேவி ( ஸ்ரீ ராமஞ்சநேய யுதாவில் ) ஆகிய இருவருக்கும் கதாநாயகனாக நடித்த பெருமையை டாக்டர் ராஜ்குமார் கொண்டுள்ளார். லட்சுமி தேவி சமீபத்தில் டாக்டர் ராஜ்குமார் வாழ்நாள் சாதனை விருது பெற்றார். 2016இல் கர்நாடக மாநில அரசால் கௌரவிக்கப்பட்டார்.

விருதுகள் 

 2017 - கர்நாடக சலனாச்சித்ரா அகாடமியின் எம்.வி.ராஜம்மா விருது .
 2016 - டாக்டர் ராஜ்குமார் வாழ்நாள் சாதனையாளர் விருது, கர்நாடக அரசால் வழங்கப்பட்டது .
 1973-74 - சிறந்த துணை நடிகைக்கான கர்நாடக மாநில திரைப்பட விருது - காந்தாடா குடி

திரைப்படவியல் 

 1994 காந்தத குடி பகுதி 2
 1985 ஜ்வாலமுகி
 1984 ஸ்ரவண பந்து
 1983 முதுதிதா தவரே அரலித்து
 1982 படாடா ஹூ
 1982 சாலிசுவ மோடகலு
 1980 ஜன்ம ஜன்மதா அனுபந்தா
 1980 மோகனா சேது
 1980 ராம பரசுராமர்
 1980 ருஸ்தம் ஜோடி
 1979 சந்தனாடா கோம்பே
 1978 மதுரா சங்கமா
 1977 லட்சுமி நிவாச
 1976 பகதூர் காண்டு
 1976 பயாலு தாரி
 1976 முகியாடா கதே
 1975 மயூரா
 1975 நிரீக்ஷே
 1974 எராடு கனாசு
 1974 ஸ்ரீ சீனிவாச கல்யாணா
 1974 உபாசனே
 1973 காந்தத குடி
 1973 சீத்தியெல்லா சாவித்ரி
 1972 பங்காரதா மனுஷ்யா
 1972 பாலே ஹுச்சா
 1972 நந்தா கோகுலா
 1971 பாலே அட்ருஷ்டாவோ அட்ருஷ்டா
 1971 நம் சம்சாரம்
 1971 பாப்பா புண்யா (பார்வதி)
 1971 ஷரபஞ்சாரா
 1970 அனிரீக்ஷிதா
 1970 கருலினா கரே (கவுரி)
 1970 மூரு முத்துகலு
 1970 மிருத்யு பஞ்சரடள்ளி குடாச்சாரி 555
 1970 தக்கா பித்ரே சிக்கா (ஜெயா)
 1969 பாகீரதி
 1969 கப்பு பிலூப்பு
 1969 மக்காலே மானேகே மாணிக்கா
 1969 மல்லமண பாவாடா
 1969 முகுந்த சந்திரா
 1969 நம்ம மக்காலு
 1968 பாக்ய தேவதே
 1966 மந்திராலய மகாத்மே (கோபி)
 1964 சந்தவல்லியா தோட்டா
 1964 கலாவதி
 1964 வீர சங்கல்பா
 1963 ஜீவன தரங்கா
 1963 காள்தாரு ஹென்னே
 1963 ஸ்ரீ ராமஞ்சநேய யுதா (சீதா)
 1962 பூதானா
 1962 கருனே குட்டும்படா கண்ணு
 1962 தேஜஸ்வினி
 1960 தசவதாரா (லட்சுமி, சீதே, ருக்மிணி)
 1959 ஜகஜ்யோதி பசவேஸ்வர
 1959 அப்பா ஆ ஹுடுகி
 1958 மானே தும்பிடா ஹென்னு
 1958 மங்கள சூத்ரா
 1957 சுக்ரடீஸ்
 1956 பக்த விஜய

குறிப்புகள் 

கர்நாடக நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
வாழும் நபர்கள்
மிஸ். மார்வெல்

மிஸ். மார்வெல் () என்பது 2022 ஆம் ஆண்டு வெளியான அமெரிக்க நாட்டு மீநாயகன் தொலைக்காட்சி நாடகத் தொடர் ஆகும். இந்த தொடர் மார்வெல் காமிக்ஸ் கதாபாத்திரமான 'கமலா கான் / மிஸ். மார்வெல்' என்ற வரைகதையை அடிப்படையாக கொண்டு டிஸ்னி+ ஓடிடி தளத்திற்காக பிஷா கே. அலி என்பவர் உருவாக்கியுள்ளார்.

இது மார்வெல் திரைப் பிரபஞ்சத்தில் அமைக்கப்பட்டுள்ளது. மற்றும் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. இந்த தொடரை மார்வெல் ஸ்டுடியோஸ் என்ற நிறுவனம் தயாரிக்கிறது. கமலா கான் / மிஸ். மார்வெல் என்ற கதாபாத்திரத்தில் இமான் வேலனி என்பவர் நடிக்கின்றார். இவருடன் சாகர் ஷேக், அராமிஸ் நைட், மற்றும் மாட் லிண்ட்ஸ் ஆகியோரும் நடிக்கின்றனர். ஆகஸ்ட் 2019 இல் அலியின் தலைமையில் இந்தத் தொடர் பற்றிய தகவல் அறிவிக்கப்பட்டது.

2020 செப்டம்பர் மாதம் நடிகை இமான் வேலனி என்பவர் கமலா கான் / மிஸ். மார்வெல் என்ற கதாபாத்திரத்திற்காக ஒப்பத்தம் செய்யப்பட்டார். அடில் எல் ஆர்பி, பிலால் பல்லா, ஷர்மீன் ஒபைட் சினாய் மற்றும் மீரா மேனன் ஆகியோர் தொடரின் இயக்குநர்களாக நியமிக்கப்பட்டனர். ஜார்ஜியாவின் அட்லாண்டாவில் படப்பிடிப்பு நவம்பர் 2020 க்குள் தொடங்கியது.

இந்த தொடர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத்தின் ஒரு பகுதி தொடராக 8 சூன் 2022 அன்று திரையிடப்பட்டது, மேலும் 13 ஜூலை அன்று ஆறு அத்தியாயங்களுடன் நிறைவுபெற்றது. இந்தத் தொடர் ஆக்கப்பூர்வமான காட்சி நடை மற்றும் வெள்ளணியின் நடிப்பிற்காக நேர்மறையான விமர்சனங்களைப் பெற்றது. இந்த தொடரின் தொடர்சியாக 2023 ஆம் அன்று தி மார்வெல்ஸ் என்ற படம் வெளியானது. அதில் இமான் வேலனி மீண்டும் கமலாவாக நடிக்கிறார்.

நடிகர்கள்
 இமான் வேலனி - கமலா கான் / மிஸ். மார்வெல்
 செர்சி நகரத்தைச் சேர்ந்த 16 வயதான முஸ்லீம் பாகிஸ்தான்-அமெரிக்கர், இவர் மீநாயகன் ரசிகர் அதனால் மீநாயகன் பற்றிய  புனைகதைகளை எழுதுகிறார். இவர் குறிப்பாக கேப்டன் மார்வெல் மற்றும் அவர் வடிவத்தை மாற்றும் சக்திகளைப் பெறுகிறார்.
 அராமிஸ் நைட் - கரீம் / ரெட் டாகர்
 சாகர் ஷேக் - அமீர்கான்(கமலாவின் அண்ணன்)
 ரிஷ் ஷா - கம்ரான்
 மாட் லிண்ட்ஸ் - புருனோ கரேலி (கமலாவின் சிறந்த நண்பி)

மேற்கோள்கள்

வெளிப்புற இணைப்புகள் 
 {{IMDb title|10857164}

டிஸ்னி+ அசல் நிகழ்ச்சிகள்
2022 இல் தொடங்கிய தொலைக்காட்சி நிகழ்ச்சிகள்
அமெரிக்கத் தொலைக்காட்சித் தொடர்கள்
ஆங்கிலத் தொலைக்காட்சித் தொடர்கள்
மார்வெல் திரைப் பிரபஞ்ச தொலைக்காட்சி தொடர்கள்
மார்வெல் திரைப் பிரபஞ்சம்: நான்காம் கட்டம்
நாடகத் தொலைக்காட்சி தொடர்கள்
அதிரடித் தொலைக்காட்சி தொடர்கள்
2022 இல் நிறைவடைந்த தொலைக்காட்சி நிகழ்ச்சிகள்
உளியின் ஓசை

உளியின் ஓசை (Uliyin Osai) என்பது 2008 ஆம் ஆண்டைய இந்திய தமிழ் வரலாற்று நாடகத் திரைப்படம் ஆகும். இளவேனில் இயக்கிய இந்தப் படத்திற்கு மு. கருணாநிதி கதை, உரையாடலை எழுதியிருந்தார். இப்படத்தை சோசலிசக்கட்சி முருகேசன் தயாரித்தார். இப்படத்தில் வினீத் மற்றும் கீர்த்தி சாவ்லா முக்கிய கதாபாத்திரங்களில் நடித்துள்ளனர். மேலும் சரத் பாபு, மனோரமா, கோவை சரளா, கஞ்சா கறுப்பு ஆகியோர் பிற பாத்திரங்களில் நடித்துள்ளனர். படத்திற்கான பின்னணி இசை, பாடல்களுக்கான இசையை இளையராஜா மேற்கொள்ள, ஒளிப்பதிவு பி. கண்ணன், படத்தொகுப்பு சுரேஷ் உர்ஸ் ஆகியோர் செய்திருந்தனர். படம் 2008 சூலை 4, அன்று வெளியிடப்பட்டது.

கதை 
கி.பி 1005 இல் கதை நடப்பதாக காட்டப்பட்டுள்ளது. இராஜா இராஜா சோழன் (சரத் பாபு), அவரது மகன் ராஜேந்திர சோழன் ஆகியோர் சோழ மரபின் சிறந்த மன்னர்கள். சிவனுக்காக அவர்கள் தஞ்சாவூரில் ஒரு கோயில் கட்ட விரும்புகிறார்கள். பெரிய கோயிலுக்கு சிற்ப வேலை செய்ய சிறந்த சிற்பியான இனியன் ( வினீத் ) என்ற அழகான இளைஞனை நியமிக்கின்றனர். இனியன் ஒரு நல்ல நடனக் கலைஞனும்கூட. இனியன் செதுக்கும் சிற்பங்களுக்கு முன்மாதிரியாக்க நின்று நடன அசைவு நிலைகளில் நிற்க சரியான பெண்ணைக் கண்டுபிடிக்க முடியால் தவிக்கிறார். இதற்கிடையில், அவர் ஒரு கிராமப் பெண்ணான சாமுண்டி ( கீர்த்தி சாவ்லா ) என்பவரைச் சந்திக்கிறார். அவள் ஒரு இடைச்சியான அழகி (மனோரமா) என்பவரின் பேத்தி என்று அறிமுகமாகிறாள், அவள் அழகியாக மட்டுமல்லாமல், நடனக் கலையில் சிறந்தவளாகவும் இருக்கிறாள். அவளை மாதிரியாக நிறுத்தி இனியன் சிற்பங்களை செதுக்குகிறான். நாட்கள் செல்லச் செல்ல இனியன் அவளை காதலிக்கத் துவங்குகிறான். அவன் அவளிடம் தன் காதலை வெளிப்படுத்தும்போது, அவள் சோழ அரசி என்பதால் அதனை மறுக்கிறாள். இதனால்  ஏற்பட்ட வருத்தத்தில் சிற்பி அதிர்ச்சியூட்டும் ஒன்றைச் செய்கிறார். இது கதையின் முக்கியமான திருப்பமாகும்.

நடிகர்கள் 
 இனியனாக வினீத்
 சாமுண்டியாக கீர்த்தி சாவ்லா
 முத்துநகையாக அக்சயா
 ராஜா ராஜ சோழனாக சரத் பாபு
 அழகியாக மனோரமா
 சொக்கியாக கோவை சரளா
 சூடாமணியாக கஞ்சா கறுப்பு
 மணிகண்டனாக தலைவாசல் விஜய்
 பிரம்மராயராக பாலா சிங்
 சுஜா வருணீ

ஒலிப்பதிவு 
படத்திற்கு இளையராஜா இசையமைக்க, பாடல்களை காமகோடியன், மு. மேத்தா, முத்துலிங்கம், பழநிபாரதி, சினேகன், நா. முத்துக்குமார்,  வாலி ஆகியோர் எழுதியுள்ளனர்.

 "காலத்தை வென்ற" - பவதாரிணி, ஸ்ரீராம் பார்த்தசாரதி
 "புலர்கின்ற பொழுது" - இளையராஜா, ஸ்ரீராம் பார்த்தசாரதி
 "கல்லாய் இருந்தான்" - தன்யா, ஸ்ரீராம் பார்த்தசாரதி
 "அழகை" - திப்பு, ஸ்வேதா
 "அலையெல்லாம் சோழவள" - இளையராஜா, மது பாலகிருஷ்ணன், சைந்தவி
 "அபிநயம் கட்டுகின்ற" - பாம்பே ஜெயஸ்ரீ, சுதா ரகுநாதன்

விமர்சன வரவேற்பு 
படத்திற்கு ஒரு நல்ல எதிர்பர்ப்பு இருந்தது. ஆனால் பெரும்பாலும் எதிர்மறையான விமர்சனங்களைப் பெற்றது.

விருதுகள் 
மு. கருணாநிதி 2008 இல் சிறந்த உரையாடல் எழுத்தாளராக தமிழ்நாடு அரசின் விருதைப் பெற்றார். 2008 ஆம் ஆண்டில் சிறந்த நகைச்சுவை நடிகருக்காக தமிழக அரசு விருதை கோவை சரளா  பெற்றார்.

மேற்கோள்கள் 

மு. கருணாநிதி திரைக்கதை எழுதிய திரைப்படங்கள்
இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
இளையராஜா இசையமைத்த திரைப்படங்கள்
சரத் பாபு நடித்த திரைப்படங்கள்
மனோரமா நடித்த திரைப்படங்கள்
கோவை சரளா நடித்த திரைப்படங்கள்
தலைவாசல் விஜய் நடித்த திரைப்படங்கள்
கீர்த்தி சாவ்லா

கீர்த்தி சாவ்லா (Keerthi Chawla, பிறப்பு: 9 திசம்பர், 1981) என்பவர் ஒரு இந்திய நடிகை, இவர் தமிழ், தெலுங்கு, இந்தி, கன்னட திரைப்படத் துறையில் பணியாற்றி வருகிறார். ஆதி, ஆழ்வார், நான் அவனில்லை, உளியின் ஓசை போன்ற சில பிரபலமான படங்களில் நடித்துள்ளார்.

திரைப்படவியல்

குறிப்புகள்

வெளி இணைப்புகள் 

 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
கன்னடத் திரைப்பட நடிகைகள்
1981 பிறப்புகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
மத்தேயு மக்கில்

மத்தேயு மக்கில் (Matthew Makil) (27 மார்ச் 1851 - 26 ஜனவரி 1914) இரண்டாவது விகார் அப்போஸ்தலிக் மற்றும் சங்கனசேரி விகாரியட்டின் முதல் பூர்வீக விகர் அப்போஸ்தலிக் ஆவார், இது இன்று சங்கநாசேரியின் சிரோ மலபார் பேராயர். கோட்டயம் விகாரியட்டின் முதல் விகர் அப்போஸ்தலியாகவும் மேத்யூ மாகில் இருந்தார், இது இன்று கோட்டயம் நயாயா மறைமாவட்டமாகும். அவர் இப்போது கேரளாவின் ஒரு பகுதியாக திருவாங்கூர் மஞ்சூரில் பிறந்தார். அவர் தம்மன் மற்றும் அண்ணா மாகில் புதன்பூராயிலின் மூன்றாவது மகன். 1896 ஆம் ஆண்டில், அவர் சங்கனசேரியின் விகாரியட்டின் விகர் அப்போஸ்தலிக் ஆனார், 1911 ஆம் ஆண்டில், கோட்டயத்தின் புதிய விகாரியாட் அப்போஸ்தலிக் நானயா கத்தோலிக்கர்களுக்காக மட்டுமே அமைக்கப்பட்டபோது, ​​மேத்யூ மாகில் கோட்டயத்திற்கு விகர் அப்போஸ்தலியாக மாற்றப்பட்டார். அவர் 26 ஜனவரி 1914 இல் கோட்டயத்தில் இறந்தார், 26 ஜனவரி 2009 அன்று கடவுளின் ஊழியராக அறிவிக்கப்பட்டார்.

வெளி இணைப்புகள் 

 Official website for the cause of SOG. Mar Mathew Makil
 Mathew Makil bio sketch
 Selection of brief biographies of Bishops of Kottayam

மேற்கோள்கள்

1851 பிறப்புகள்
1914 இறப்புகள்
குரும்பக்காவு பகவதி கோயில், எடத்தலை

குரும்பக்காவு பகவதி கோயில் (Kurumbakkavu Bhagavathy Temple) இது இந்தியாவின் கேரள மாநிலத்தில் உள்ள எர்ணாகுளம் மாவட்டத்தின் ஆலுவா வட்டத்திலுள்ள எடத்தலை கிராமத்தில் அமைந்துள்ள தேவி பகவதியின் ஆலயமாகும். அலுவா தொடருந்து நிலையத்திலிருந்து 8 கி.மீ தொலைவிலும், கொச்சி சர்வதேச விமான நிலையத்திலிருந்து 20 கி.மீ. தொலைவிலும் அமைந்துள்ளது. 

குரும்பகாவிலம்மா இங்கு பிரதான தெய்வமாக வணங்கப்படுகிறார். பிரதான தெய்வத்தைத் தவிர, கோயில் வளாகத்தில் சாஸ்தாவுக்கு ஒரு கோயில், நாகர்களுக்கான பீடம், கண்டகர்ணன், அரக்கர்கள் மற்றும் சேத்ரபாலகன் ஆகியோருக்கும் சிலைகள் உள்ளன.

குரும்பகாவிலம்மாவின் பிறந்த நாளான மீன பரணி நாள் கோயிலின் மிக முக்கியமான திருவிழாவாகும். இது மீனத்தில் (மார்ச் / ஏப்ரல்) பரணி நட்சத்திரத்தில் கொண்டாடப்படுகிறது.

குறிப்புகள்

வெளி இணைப்புகள் 
Edathala Sree Kurumbakkavu Bhagavathy Temple 
எர்ணாகுளம் மாவட்டத்திலுள்ள பகவதி அம்மன் கோயில்கள்
Coordinates on Wikidata
கிளார்க் கிரெக்

கிளார்க் கிரெக் () (பிறப்பு: ஏப்ரல் 2, 1962) என்பவர் அமெரிக்க நாட்டு நடிகர், திரைப்பட இயக்குநர் மற்றும் திரைக்கதை எழுத்தாளர் ஆவார். இவர் மார்வெல் திரைப் பிரபஞ்சத் திரைப்படங்களான அயன் மேன் (2008),  அயன் மேன் 2 (2010), தோர் (2011), தி அவெஞ்சர்ஸ் (2012), கேப்டன் மார்வெல் (2019) போன்ற படங்களிலும் மற்றும் ஏஜென்ட்ஸ் ஒப் ஷீல்ட் (2013-2020) என்ற தொடரிலும் 'பில் கோல்சன்' என்ற கதாபாத்திரத்திலும் நடித்ததன் மூலம் மிகவும் பரிசியமான நடிகர் ஆனார்.

ஆரம்ப கால வாழ்க்கை
கிரெக் ஏப்ரல் 2, 1962  ஆம் ஆண்டில் மாசசூசெட்ஸ்ஸில் உள்ள பாஸ்டனில் பிறந்தார். இவரது தாயார் மேரி லேனை மற்றும் தந்தையார் ராபர்ட் கிளார்க். இவர் ஒரு பாதிரியார் ஆவார். இவரது குடும்பம் அடிக்கடி இடம் பெயர்ந்ததால் இவர் 17 வயதிற்குள் ஏழு நகரங்களில் வசித்து வந்தார். அவர் வட கரோலினாவின் சேப்பல் ஹில்லில் உயர்நிலைப் பள்ளியில் பயின்றார். இவரது  தந்தை அருகிலுள்ள டியூக் பல்கலைக்கழகத்தில் பேராசிரியராக இருந்தார்.

மேற்கோள்கள்

வெளி இணைப்புகள்  
 

1962 பிறப்புகள்
வாழும் நபர்கள்
ஆங்கிலத் திரைப்பட நடிகர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
அமெரிக்க நிகழ்பட விளையாட்டு நடிகர்கள்
அமெரிக்கக் குரல் நடிகர்கள்
மீநாயகன் திரைப்பட நடிகர்கள்
அமெரிக்கத் திரைப்பட இயக்குநர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
சுக்தேவ் சிங் காங்கு

சுக்தேவ் சிங் காங்கு (Sukhdev Singh Kang) என்பவர்  14 ஆவது கேரள ஆளுநராவார். 1931 ஆம் ஆண்டு மே மாதம் 15 ஆம் நாள் இவர் பிறந்தார். 1997 ஆம் ஆண்டு சனவரி 25 ஆம் தேதி முதல் 2002 ஆம் ஆண்டு எப்ரல் 18 ஆம் தேதி வரை கேரள ஆளுநராக இவர் பணியாற்றினார். 1979 ஆம் ஆண்டு பிப்ரவரி மாதம் முதல் இவர் பஞ்சாப் மற்றும் அரியானா உயர் நீதிமன்றங்களில் நீதிபதியாகப் பணிபுரிந்தார். பின்னர் பதவி உயர்வும் பணிமாறுதலும் கிடைக்கப்பெற்று உயர் நீதிமன்ற நீதிபதியாக சம்மு காசுமீர் உயர் நீதிமன்றத்தில் 1989 ஆம் ஆண்டு அக்டோபர் மாதம் 24 ஆம் தேதி முதல் 1993 ஆம் ஆண்டு மே மாதம் 14 ஆம் தேதி வரை செயல்பட்டார்.  இவருடைய பதவி காலத்தில் ஈ. கே. நாயனார் மற்றும் ஏ. கே. அந்தோணி ஆகியோர் கேரள முதலமைச்சர்களாக இருந்தனர். காங்கு கேரள கவர்னாராக இருந்த போது 1993 ஆம் ஆண்டு இந்தியாவின் தேசிய மனித உரிமை ஆணையத்தின்  உறுப்பினராக நியமிக்கப்பட்டார்.  பின் தன் பதவியிலிருந்து ஓய்வுப்பெற்றார்..
  
காங்கு சண்டிகர் என்னும் ஊரில் 2012 ஆம் ஆண்டு அக்டோபர் மாதம் 12 ஆம் தேதி காலமானார். அச்சமயம் அவருக்கு 81 வயதாகும்.

மேற்கோள்கள்

புற இணைப்புகள் 
List of Kerala Governors

1931 பிறப்புகள்
2012 இறப்புகள்
கேரள ஆளுநர்கள்
இந்திய நீதிபதிகள்
கரண்ட் சயின்ஸ்

நடப்பு அறிவியல் (Current Science) என்பது ஆங்கில மொழியில் சக மதிப்பாய்வு செய்யப்பட்ட பல்துறைமை அறிவியல் ஆய்விதழ். இது 1932ஆம் ஆண்டு முதல் இந்திய அறிவியல் கழகத்தால் வெளியிடப்படுகிறது. ஆய்விதழ் மேற்கோள் அறிக்கையின்படி, நடப்பு அறிவியல் ஆய்விதழ் 2018ஆம் ஆண்டு தாக்கக் காரணி 0.756ஐக் கொண்டுள்ளது. நடப்பு அறிவியல் பொருளடக்கம், அறிவியல் வலை, ஜியோபேஸ், வேதியியல் ஆய்வுச் சுருக்கம், இன்டெமெட் மற்றும் ஸ்கோபஸ் ஆகிய தரவைப்பகங்களில் குறியிடப்படுகிறது. இதன் தலைமை தொகுப்பாசிரியர் பெங்களூரு இந்திய அறிவியல் கழகத்தினைச் சார்ந்த எஸ்.கே.சதீஷ் ஆவார்.

மேற்கோள்கள்

வெளி இணைப்புகள் 

 

ஆங்கில அறிவியல் ஆய்விதழ்கள்
அறிவியல் ஆய்விதழ்கள்
வெள்ளையின மேலாதிக்கம்

வெள்ளை மேலாதிக்கம் அல்லது வெள்ளை மேலாதிக்கம் என்பது வெள்ளை மக்கள் மற்ற இனங்களை விட உயர்ந்தவர்கள், இதனால் அவர்கள் ஆதிக்கம் மட்டுமே செலுத்த வேண்டும் எனும் நம்பிக்கை ஆகும். இந்நம்பிக்கை வெள்ளையினத்தவரின் ஆளுமை மற்றும் சிறப்புரிமையை பராமரிப்பதற்கும் பாதுகாப்பதற்கும் சாதகமாக திகழ்கிறது. வெள்ளை இன மேலாதிக்கம் இப்போது மதிப்பிழந்துள்ள விஞ்ஞான இனவெறி கோட்பாட்டில் தனது வேர்களைக் கொண்டுள்ளது. அதோடு இது காலனித்துவத்தை நியாயப்படுத்துவதற்கும் ஒரு முக்கிய கருவியாகும். இது கான்பிடரேட்டுகள், நவ-நாசிசம் மற்றும் கிறிஸ்தவ அடையாளம் உள்ளிட்ட தொடர் சமகால இயக்கங்களின் அடிப்படையாகவும் இருக்கிறது.

வரலாறு 
வெள்ளை மேலாதிக்கமானது 17 ஆம் நூற்றாண்டின் விஞ்ஞான இனவெறிக்கு முந்தைய கருத்தியல் அடித்தளங்களைக் கொண்டுள்ளது. இதோடு அறிவொளி யுகத்தின் பிற்பகுதியிலிருந்து 20 ஆம் நூற்றாண்டின் பிற்பகுதி வரை இதன் அடிப்படை நீள்கிறது. (குறிப்பாக, காலனித்துவமயமாக்கல் ஒழிப்பு மற்றும் 1991 ல் தென்னாப்பிரிக்காவின் இனஒதுக்கல் ஒழிப்பு, அதைத் தொடர்ந்து, 1994 ஆம் ஆண்டில் அந்த நாட்டில் நடைபெற்ற முதல் பன்முகத் தேர்தல்கள் ஆகியவை). இது சர்வதேச உறவுகள் மற்றும் இனக் கொள்கையை வடிவமைக்க உதவும் மனித இன வேறுபாட்டின் பிரதான முன்னுதாரணமாகும்.

அமெரிக்கா 
அமெரிக்க உள்நாட்டுப் போருக்கு முன்னும் பின்னும் அமெரிக்காவில் வெள்ளை மேலாதிக்கம் பெரிதும் ஆதிக்கம் செலுத்தியது. மேலும் இது புனரமைப்பு சகாப்தத்திற்குப் பிறகும் பல்லாண்டுகள் நீடித்தது.

பிரித்தானியப் பொதுநலவாயம்
1937 ஆம் ஆண்டில், வின்ஸ்டன் சர்ச்சில் பாலஸ்தீன ராயல் கமிஷனிடம் கூறியதாவது: "அமெரிக்காவின் சிவப்பு இந்தியர்களுக்கும் அல்லது ஆத்திரேலியாவின் கறுப்பின மக்களுக்கும் ஒரு பெரிய தீங்கு செய்யப்பட்டுள்ளது என்பதை நான் ஒப்புக் கொள்ளவில்லை. ஒரு வலுவான இனம், உயர் தர இனம், உலகளவில் பெரிதும் அறிவுள்ள இனம் உள்ளே வந்து அவர்கள் இடத்தை எடுத்துக்கொண்டது மற்றும் அவர்களுக்கு தீங்கிழைத்துள்ளது என்பதை மறுக்கிறேன்."

மேற்கோள்கள் 

இனவாதம்
அக்சயா (நடிகை)

அக்ஷயா (Akshaya Rao) என்பவர் இந்தியத் திரைப்பட நடிகை ஆவார். இவர் தமிழ்ப் படங்களில் தோன்றியுள்ளார். பிரபல நடிகை சாயா தேவியின் பேத்தி ஆவார்.

தொழில் 
அக்சயா ராவ் தமிழ்ப் படங்களில் முன்னணி வேடங்களில் நடிப்பதற்கு முன்பு, கோவில்பட்டி வீரலட்சுமி (2003) படத்தில் சிம்ரனுடன் துணைப் பாத்திரத்தில் தனது நடிப்பு வாழ்க்கையைத் தொடங்கினார். இன்றுவரை இவருக்கு பெரிய பெயர் வாங்கிக்கொடுத்த தமிழ் படமாக கலாபக் காதலன் (2006) உள்ளது. அப்படத்தில் ஆர்யாவின் கதாபாத்திரத்தின் மைத்துனியாக, அவரைக் கவர விரும்புபவராக எதிர்மறையான பாத்திரத்தில் நடித்திருந்தார். 2000 களின் பிற்பகுதி முழுவதும் குறைந்த செலவில் எடுக்கபட்ட தமிழ் படங்களில் இவர் தொடர்ந்து நடிதுவந்தார், குறிப்பாக மு. கருணாநிதி எழுதிய உளியின் ஓசை (2008) மற்றும் விசயகாந்து நடித்த எங்கள் ஆசான் போன்ற படங்களில் நடித்தார். 2012 ஆம் ஆண்டளவில், ஐம்பதுக்கும் ஆசை வரும், மன்மத ராஜ்ஜியம், பட்டிக்காட்டு மாப்பிள்ளை, தசையினை தீ சுடினும் மற்றும் தெலுங்குத் திரைப்படமான நாக்கண்டு ஒக்கடு உள்ளிட்ட படங்கள் இவரை ஒப்தம் செய்து தொடங்கப்பட்டன, ஆனால் அவை முழுமையடையாமல் போயின.

2014 ஆம் ஆண்டில், சுதீப் ரஞ்சன் சர்க்காரின் இந்தி சோதனை திரைப்படமான உம்ஃபோர்முங்: தி டிரான்ஸ்ஃபர்மேஷன் (2014) படத்தில் இவர் முக்கிய கதாபாத்திரத்தில் நடித்தார். இந்த படம் விமர்சன ரீதியாக பாராட்டுகளைப் பெற்று சர்வதேச அளவில் பல்வேறு திரைப்பட விழாக்களில் திரையிடப்பட்டது.

திரைப்படவியல்

மேற்கோள்கள் 

சென்னை நடிகைகள்
வாழும் நபர்கள்
தமிழ் நடிகைகள்
தமிழ்த் திரைப்பட நடிகைகள்
சுரேஷ் அரசு

சுரேஷ் அரசு (Suresh Urs, சுரேஷ் அர்ஸ்) என்பவர் இந்திய திரைப்படத் தொகுப்பாளர் ஆவார். இவர் குறிப்பாக தென்னிந்தியத் திரைப்படத்துறையில்  பணியாற்றுகிறார். இவர் 700 க்கும் மேற்பட்ட திரைப்படங்களுக்கும், 40 ஆவணப்படங்களுக்கும், தொலைக்காட்சி நிகழ்ச்சிகளுக்கும் படத்தொகுப்பு செய்துள்ளார். இவர்  கிரீஷ் கர்னாட், மணிரத்னம், சங்கர் நாக், த. சீ. நாகாபரணா, கிரிஷ் காசரவள்ளி, பி. வாசு, பாலா, சரண், பரகூரு ராமசந்திரப்பா  போன்ற இயக்குனர்களுடன் சேர்ந்து பிணியாற்றியதற்காக நன்கு அறியப்பட்டவர். பம்பாய் (1995) படத்தில் பணியாற்றியதற்காக சிறந்த திரைப்பட தொகுப்புக்காகன தேசிய திரைப்பட விருது இவருக்கு வழங்கப்பட்டது.  மேலும் இவர் ஐந்து கர்நாடக மாநில திரைப்பட விருதுகள் மற்றும் இரண்டு தமிழ்நாடு அரசு திரைப்பட விருதுகளையும் பெற்றவர். மேலும் கர்நாடக மாநில ராஜ்யோத்சவ பிரசாஸ்தியை வென்றதற்காகவும் இவர் கௌரவிக்கப்பட்டார். வாழ்நாள் சாதனைக்காக கர்நாடக அரசின் விஷ்ணுவர்தன் விருதையும் 2014 இல் பெற்றார். மகான் கணக்கு என்ற படத்தில் நடிகராக அறிமுகமானார்.

ஆரம்ப கால வாழ்க்கை 
சுரேஷ் அரசு கர்நாடகத்தின், கொல்லேகல், எச். டி. கோட்டே தாலுகாவில், விவசாயியான கே சி சாமராஜே அரசு,  தேவாஜம்மணி இணையருக்கு  பிறந்தார்.

விருதுகள் 

 தேசிய திரைப்பட விருதுகள்
 1995: சிறந்த படத்தொகுப்பு : பம்பாய்

 கர்நாடக மாநில திரைப்பட விருதுகள்
 2010-11: சிறந்த படத்தொகுப்பு : ஐதொந்துல ஐது
 2007-08: சிறந்த படத்தொகுப்பு : சவி சவி நெனப்பு
 1991-92: சிறந்த படத்தொகுப்பு : மைசூரு மல்லிகே
 1989-90: சிறந்த படத்தொகுப்பு : பஞ்சம வேதம்
 1980-81: சிறந்த படத்தொகுப்பு : மூறு தாரிகளு

பகுதி திரைப்படவியல்

குறிப்புகள் 

தமிழக அரசு திரைப்பட விருது வெற்றியாளர்கள்
வாழும் நபர்கள்
தமிழ்த் திரைப்படத் தொகுப்பாளர்கள்
வில் புக்கோவ்சுக்கி

வில் புக்கோவ்சுக்கி என அழைக்கப்படும் வில்லியம் ஜான் புக்கோவ்ஸ்கி (William Jan Pucovski, பிறப்பு: 2 பெப்ரவரி 1998) ஒரு ஆத்திரேலியத் துடுப்பாட்ட வீரர் ஆவார். இவர் தனது முதலாவது பட்டியல் அ போட்டியை கிரிக்கெட் ஆத்திரேலியா XI அணிக்காக பாக்கித்தான் தேசிய அணிக்கு எதிராக 2017 சனவரி 10 இல் விளையாடினார். தனது முதலாவது முதல்-தரப் போட்டியை விக்டோரியா அணிக்காக 2017 பெப்ரவரி 1 இல் விளையாடினார். புக்கோவ்சுக்கி தனது முதலாவது பன்னாட்டுத் தேர்வுப் போட்டியை ஆத்திரேலியத் துடுப்பாட்ட அணிக்காக 2021 சனவரி 7 இல், இந்திய அணிக்கெதிராக சிட்னியில் விளையாடினார். இவர் தனது முதலாவது தேர்வு ஆட்டத்தில் 62 ஓட்டங்களைப் பெற்றார்.

மேற்கோள்கள்

வெளி இணைப்புகள்
 

1998 பிறப்புகள்
வாழும் நபர்கள்
ஆத்திரேலியத் துடுப்பாட்டக்காரர்கள்